CELEX: 32021D0867
Language: ro
Date: 2021-05-28 00:00:00
Title: Decizia de punere în aplicare (UE) 2021/867 a Comisiei din 28 mai 2021 privind standardele armonizate pentru jucării elaborate în sprijinul Directivei 2009/48/CE a Parlamentului European și a Consiliului

31.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 190/96
               
            
         DECIZIA DE PUNERE ÎN APLICARE (UE) 2021/867 A COMISIEI
         din 28 mai 2021
         privind standardele armonizate pentru jucării elaborate în sprijinul Directivei 2009/48/CE a Parlamentului European și a Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2009/48/CE a Parlamentului European și a Consiliului (2), jucăriile care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, trebuie să fie considerate a fi conforme cu cerințele vizate de standardele respective sau de părți ale acestora prevăzute la articolul 10 din Directiva 2009/48/CE și în anexa II la directiva respectivă.
                  
               
                     (2)
                  
                  
                     Directiva 2009/48/CE stabilește, în partea III din anexă, cerințe specifice pentru a se asigura că nu există riscuri de efecte adverse asupra sănătății umane ca urmare a expunerii la substanțele chimice sau la amestecurile din care sunt compuse jucăriile sau pe care le conțin acestea. Directiva 2009/48/CE stabilește, de asemenea, în partea IV din anexa II, cerințe specifice pentru a asigura un nivel ridicat de siguranță a jucăriilor în ceea ce privește riscurile electrice.
                  
               
                     (3)
                  
                  
                     Prin scrisoarea M/445 (3) din 9 iulie 2009, Comisia a înaintat Comitetului European de Standardizare (CEN) și Comitetului European de Standardizare în Electrotehnică (Cenelec) o cerere de elaborare de noi standarde armonizate și de revizuire a celor existente în sprijinul Directivei 2009/48/CE.
                  
               
                     (4)
                  
                  
                     Pe baza cererii M/445 din 9 iulie 2009, CEN a revizuit standardul armonizat EN 71-7:2014+A2:2018 „Siguranța jucăriilor – Partea 7: Vopsele aplicabile cu degetele – Cerințe și metode de încercare”, a cărui referință a fost publicată prin Decizia de punere în aplicare (UE) 2019/1728 (4). Acest fapt a condus la adoptarea standardului armonizat EN 71-7:2014+A3:2020.
                  
               
                     (5)
                  
                  
                     Standardul armonizat EN 71-7:2014+A3:2020 prevede o trimitere actualizată la legislația aplicabilă a Uniunii în ceea ce privește utilizarea unui număr de coloranți enumerați în tabelele A.1 și A.2 din anexa A la standardul respectiv, ținând seama de cele mai recente specificații și criterii de puritate prevăzute în Regulamentul (UE) nr. 231/2012 al Comisiei (5). Lista conservanților autorizați pentru folosirea în vopselele aplicabile cu degetele, stabilită în tabelul B.1 din anexa B la standardul armonizat EN 71-7:2014+A3:2020, reduce concentrația maximă permisă de climbazol la 0,2 %, în conformitate cu cele mai recente avize științifice furnizate în addendumul la avizul Comitetului științific pentru siguranța consumatorilor (6).
                  
               
                     (6)
                  
                  
                     Pe baza cererii M/445 din 9 iulie 2009, CEN a revizuit standardul armonizat EN 71-12:2013 „Siguranța jucăriilor – Partea 12: N-Nitrozamine și substanțe N-nitrozabile”, a cărui referință a fost publicată prin Decizia de punere în aplicare (UE) 2019/1728. Acest fapt a condus la adoptarea standardului armonizat EN 71-12:2016.
                  
               
                     (7)
                  
                  
                     Standardul armonizat EN 71-12:2016 prevede metode de testare îmbunătățite pentru N-nitrozamine și substanțele N-nitrozabile din elastomeri, în special în ceea ce privește capacitatea de a detecta N-nitrozaminele (adesea cancerigene) chiar și la niveluri scăzute, precum și în ceea ce privește detaliile practice ale testelor, conducând astfel la o aplicare mai consecventă a metodei de testare. Standardul include, de asemenea, modalități alternative de măsurare și identificare a oricăror N-nitrozamine potențial prezente în anumite jucării. În plus, domeniul de aplicare al standardului a fost extins în ceea ce privește materialele care urmează să fie testate și durata etapei de migrare pentru elastomeri, care reprezintă partea esențială a metodei de testare aferente pentru materialele respective.
                  
               
                     (8)
                  
                  
                     Pe baza cererii M/445 din 9 iulie 2009, Cenelec a revizuit standardul armonizat EN 62115:2005 „Jucării electrice – Securitate” și amendamentele aferente, ale căror referințe au fost publicate prin Decizia de punere în aplicare (UE) 2019/1728. Acest fapt a condus la adoptarea standardului armonizat EN IEC 62115:2020 și a amendamentului său EN IEC 62115:2020/A11:2020.
                  
               
                     (9)
                  
                  
                     Standardul revizuit EN IEC 62115:2020 și amendamentul său EN IEC 62115:2020/A11:2020 prevăd o introducere a unor avertismente suplimentare pentru a asigura o mai bună informare a consumatorilor cu privire la pericolele asociate înghițirii bateriilor plate. Acesta actualizează cerințele de accesibilitate pentru bateriile plate și bateriile de tip pastilă, pentru a asigura un nivel mai ridicat de protecție, și adaugă noi cerințe pentru jucăriile conectate la aparate de uz casnic, inclusiv calculatoare, pentru a proteja utilizatorii de șocuri electrice. De asemenea, standardul modifică criteriile de testare redusă pentru a permite cerințe simplificate pentru jucăriile electrice cu putere redusă și prevede cerințe suplimentare pentru siguranța LED-urilor în jucării, pentru a reduce la minimum riscul de rănire oculară. Aceasta adaugă noi cerințe pentru a aborda pericolele asociate utilizării jucăriilor prevăzute cu loc, care au motor electric și sunt comandate de la distanță. El specifică, de asemenea, tipul de baterii care urmează să fie utilizate pentru testarea jucăriilor electrice care sunt furnizate fără baterii, pentru a îmbunătăți reproductibilitatea testării, ca urmare a creșterii numărului de tipuri de baterii disponibile. El prevede, de asemenea, clasificarea condițiilor generale pentru teste pentru a se asigura că condițiile de testare sunt adecvate pentru fiecare tip de jucărie și pentru alimentarea cu energie a acesteia.
                  
               
                     (10)
                  
                  
                     Comisia, împreună cu CEN, a verificat dacă standardul armonizat EN 71-7:2014+A3:2020 elaborat de CEN este în conformitate cu cererea M/445 din 9 iulie 2009. Standardul armonizat EN 71-7:2014+A3:2020 îndeplinește cerințele pe care urmărește să le acopere și care sunt prevăzute în Directiva 2009/48/CE. Prin urmare, este oportun să se publice referința acestui standard în Jurnalul Oficial al Uniunii Europene.
                  
               
                     (11)
                  
                  
                     Standardul armonizat EN 71-7:2014+A3:2020 înlocuiește standardul armonizat EN 71-7:2014+A2:2018. Prin urmare, este necesar să se retragă referința standardului respectiv din Jurnalul Oficial al Uniunii Europene. În scopul de a oferi producătorilor de jucării timp suficient pentru a-și adapta produsele la specificațiile revizuite în standardul armonizat EN 71-7:2014+A3:2020, este necesar să se amâne retragerea referinței standardului armonizat EN 71-7:2014+A2:2018.
                  
               
                     (12)
                  
                  
                     Comisia, împreună cu CEN, a verificat dacă standardul armonizat EN 71-12:2016 elaborat de CEN este în conformitate cu cererea M/445 din 9 iulie 2009. Standardul armonizat EN 71-12:2016 îndeplinește cerințele pe care urmărește să le acopere și care sunt prevăzute în Directiva 2009/48/CE. Cu toate acestea, punctul (a) din tabelul 2 din standardul armonizat EN 71-12:2016 depășește cerințele stabilite la punctul 8 din partea III a anexei II la directiva respectivă, prevăzând o valoare-limită pentru N-nitrozamine de 0,01 mg/kg în loc de 0,05 mg/kg și o valoare-limită pentru substanțele N-nitrozabile de 0,1 mg/kg în loc de 1 mg/kg. Având în vedere că valorile-limită stabilite în Directiva 2009/48/CE sunt valorile-limită care trebuie respectate, este necesar să se adauge o notă informativă în acest sens atunci când se publică standardul EN 71-12:2016.
                  
               
                     (13)
                  
                  
                     Standardul armonizat EN 71-12:2016 înlocuiește standardul armonizat EN 71-12: 2013. Prin urmare, este necesar să se retragă referința standardului respectiv din Jurnalul Oficial al Uniunii Europene. În scopul de a oferi producătorilor de jucării timp suficient pentru a-și adapta produsele la specificațiile revizuite în standardul armonizat EN 71-12:2016, este necesar să se amâne retragerea trimiterii standardului armonizat EN 71-12:2013.
                  
               
                     (14)
                  
                  
                     Comisia, împreună cu CEN, a verificat dacă standardul armonizat EN IEC 62115:2020 și amendamentul său EN IEC 62115:2020/A11:2020 elaborate de CEN sunt în conformitate cu cererea M/445 din 9 iulie 2009. Standardele armonizate EN IEC 62115:2020 și EN IEC 62115:2020/A11:2020 îndeplinesc cerințele pe care urmăresc să le acopere și care sunt prevăzute în Directiva 2009/48/CE. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (15)
                  
                  
                     Standardul armonizat EN IEC 62115:2020 și amendamentul său EN IEC 62115:2020/A11:2020 înlocuiesc standardul armonizat EN 62115:2005 și amendamentele aferente ale acestuia. Prin urmare, este necesar să se retragă referința standardului armonizat EN 62115:2005 și a amendamentelor aferente din Jurnalul Oficial al Uniunii Europene. În scopul de a oferi producătorilor de jucării timp suficient pentru a-și adapta produsele la specificațiile revizuite din standardul armonizat EN IEC 62115:2020 și amendamentul său EN IEC 62115:2020/A11:2020, este necesar să se amâne retragerea referinței standardului armonizat EN 62115:2005 și a amendamentelor aferente ale acestuia.
                  
               
                     (16)
                  
                  
                     Din motive de claritate și de raționalizare, o listă completă de referințe ale standardelor armonizate elaborate în sprijinul Directivei 2009/48/CE și care îndeplinesc cerințele pe care acestea le vizează trebuie publicată într-un singur act. Referințele la standardele armonizate elaborate în sprijinul Directivei 2009/48/CE sunt publicate în prezent în Decizia de punere în aplicare (UE) 2019/1728. În consecință, este necesar să se înlocuiască Decizia (UE) 2019/1728 cu o nouă decizie.
                  
               
                     (17)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Se publică în Jurnalul Oficial al Uniunii Europene referințele standardelor armonizate pentru jucării elaborate în sprijinul Directivei 2009/48/CE și enumerate în anexa I la prezenta decizie.
         
         
            Articolul 2
            Decizia de punere în aplicare (UE) 2019/1728 se abrogă.
            Cu toate acestea, articolul 1 din Decizia de punere în aplicare (UE) 2019/1728 continuă să se aplice referințelor standardelor armonizate pentru jucării elaborate în sprijinul Directivei 2009/48/CE, enumerate în anexa II la prezenta decizie, până la datele stabilite în anexa respectivă.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 28 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2009/48/CE a Parlamentului European și a Consiliului din 18 iunie 2009 privind siguranța jucăriilor (JO L 170, 30.6.2009, p. 1).
         
            (3)  M/445 din 9 iulie 2009 privind un mandat de standardizare adresat CEN și CENELEC în cadrul Directivei 2009/48/CE de revizuire a Directivei 88/378/CEE privind siguranța jucăriilor.
         
            (4)  Decizia de punere în aplicare (UE) 2019/1728 a Comisiei din marți, 15 octombrie 2019 privind standardele armonizate pentru jucării elaborate în sprijinul Directivei 2009/48/CE a Parlamentului European și a Consiliului (JO L 263, 16.10.2019, p. 32).
         
            (5)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
         
            (6)  Avizul privind Climbazolul (P64) ref. SCCS/1506/13.
      
      
         
            ANEXA I
            
                        Nr.
                     
                     
                        Referința standardului
                     
                  
                        1.
                     
                     
                        EN 71-1:2014+A1:2018 Siguranța jucăriilor – Partea 1: Proprietăți mecanice și fizice
                     
                  
                        2.
                     
                     
                        EN 71-2:2011+A1:2014 Siguranța jucăriilor – Partea 2: Inflamabilitatea
                     
                  
                        3.
                     
                     
                        EN 71-3:2019 Siguranța jucăriilor – Partea 3: Migrarea anumitor elemente
                     
                  
                        4.
                     
                     
                        EN 71-4:2013 Siguranța jucăriilor – Partea 4: Truse pentru experiențe chimice și activități conexe
                     
                  
                        5.
                     
                     
                        EN 71-5:2015 Siguranța jucăriilor – Partea 5: Jucării chimice (truse), altele decât trusele experimentale
                     
                  
                        6.
                     
                     
                        EN 71-7:2014+A3:2020 Siguranța jucăriilor – Partea 7: Vopsele aplicabile cu degetele – Cerințe și metode de testare
                     
                  
                        7.
                     
                     
                        EN 71-8:2018 Siguranța jucăriilor – Partea 8: Jucării de activitate pentru uz domestic
                     
                  
                        8.
                     
                     
                        EN 71-12:2016 Siguranța jucăriilor – Partea 12: N-Nitrozamine și substanțe N-nitrozabile
                        Notă de informare: Valorile limită de la litera (a) din tabelul 2 din clauza 4.2 din standardul „EN 71-12:2016 Siguranța jucăriilor – Partea 12: N-nitrozamine și substanțe N-nitrozabile” sunt mai mici decât valorile-limită care trebuie respectate, stabilite la punctul 8 din partea III a anexei II la Directiva 2009/48/CE. În special, aceste valori sunt următoarele:
                     
                  
                        Substanță
                     
                     
                        Standardul EN 71-12:2016
                     
                     
                        Directiva 2009/48/CE
                     
                  
                        N-nitrozamine
                     
                     
                        0,01 mg/kg
                     
                     
                        0,05 mg/kg
                     
                  
                        Substanțe N-nitrozabile
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2014 Siguranța jucăriilor – Partea 13: Jocurile de masă olfactive, trusele cosmetice și jocurile gustative
                     
                  
                        10.
                     
                     
                        EN 71-14:2018 Siguranța jucăriilor – Partea 14: Trambuline pentru uz casnic
                     
                  
                        11.
                     
                     
                        EN IEC 62115:2020 Jucării electrice – Securitate
                        EN IEC 62115:2020/A11:2020
                     
                  
      
      
         
            ANEXA II
            
                        Nr.
                     
                     
                        Referința standardului
                     
                     
                        Data retragerii
                     
                  
                        1.
                     
                     
                        EN 71-7:2014+A2:2018 Siguranța jucăriilor – Partea 7: Vopsele aplicabile cu degetele - Cerințe și metode de testare
                        Notă: În ceea ce privește conservantul autorizat „climbazol” (rubrica 22 din tabelul B.1 din anexa B la prezentul standard), prezumția de conformitate se aplică până la concentrația maximă autorizată de 0,2 % (nu: 0,5 %). Această valoare se bazează pe documentul intitulat „ADDENDUM to the Opinion on Climbazole (P64) ref. SCCS/1506/13”, adoptat de Comitetul științific pentru siguranța consumatorilor (CSSC) după publicarea standardului de către CEN (Comitetul European de Standardizare).
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28 noiembrie 2021
                     
                  
                        2.
                     
                     
                        EN 71-12:2013 Siguranța jucăriilor – Partea 12: N-Nitrozamine și substanțe N-nitrozabile
                     
                     
                        28 noiembrie 2021
                     
                  
                        3.
                     
                     
                        EN 62115 :2005 Jucării electrice – Securitate
                        IEC 62115:2003 (Modificat) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Modificat)
                     
                     
                        21 februarie 2022